Diari Oficial de la Generalitat Valenciana


Sumari del DOGV 988, del 20-01-1989 (1989/800925)

DECRET 2/1989, de 16 de gener, del Consell de la Generalitat Valenciana, pel qual es regulat el Consell Escolar Valencià.
-------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/01/16/2/dof/vci/html**

### Dades del document

Número de DOGV
:   988

Data del DOGV
:   20-01-1989

Secció del DOGV
:   DISPOSICIONS GENERALS

Número del document
:   1989/800925


Data del document
:   16-01-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 2/1989, de 16 de gener, del Consell de la Generalitat Valenciana, pel qual es regula el Consell Escolar Valencià.  
La Llei de la Generalitat Valenciana 11/1984, de 31 de desembre, donava cobertura legal a la participació de la societat en l?ensenyament, basant-se en els principis d'autonomia i descentralització dels òrgans consultius, i desplegava, d'aquesta manera, l'apartat 5 de l'article 27 de la Constitució.  
Posteriorment, la Llei Orgànica 8/1985, de 3 de juliol, reguladora del dret a l?educació, estableix en el Títol Segon les bases de la participació de tots els sectors afectats en la programació general de l?ensenyament.  
La necessitat de realitzar una harmonització millor entre ambdues regulacions va motivar que fos promogut un text de modificació de l?esmentada Llei 11/1984, en el qual son introduïts determinats ajusts tècnics i terminològics. D'aquesta manera, s'adequa també a la dinàmica dels fenòmens socials que la gestió democràtica de l?educació ha propiciat, i possibilita una incorporació proporcional de tots els sectors de la comunitat educativa i precisa les vies que legitimen la seua presència en els òrgans que preveu la Llei.  
Per tot això, tenint en compte l?experiència positiva del Consell Escolar Valencià que ha funcionat en virtut del Decret 61/1985, de 13 de maig, del Consell de la Generalitat Valenciana, cal regular-ne l?estructura, l?organització i el funcionament, i establir el nombre de membres d'aquest òrgan proporcionalment a la representativitat en cadascun dels sectors socials que el componen.  
En atenció d'aquests motius, en compliment del que disposa l'article 8.2 de la Llei 11/1984, de 31 de desembre, de Consells Escolars de la Comunitat Valenciana, en la redacció donada per la Llei de la Generalitat Valenciana 7/1988, de 22 de desembre, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en la sessió del dia 16 de gener de 1989,  
DECRETE:  
Article primer  
El Consell Escolar Valencià és el superior òrgan consultiu i de participació social en la programació general de l'ensenyament de la Comunitat Valenciana.  
Article segon  
U. Componen el Consell Escolar Valencià:  
a) Tretze professors dels nivells educatius ne universitaris designats per les organitzacions sindicals en consideració a la seua representativitat dins l'àmbit de la Comunitat Valenciana. D'aquests, nou pertanyeran a Centres públics i quatre a Centres privats.  
Dels nou professors representants de Centres públics, cinc seran d'Ensenyaments Bàsics i quatre d'Ensenyament Mitjans.  
Dels quatre professors representants de Centres privats, dos seran d'Ensenyaments Bàsics i dos d'Ensenyaments Mitjans.  
b) Deu pares d'alumnes que seran designats per les Confederacions o les Federacions de Pares d'Alumnes d'acord amb la seua representativitat en funció del nombre d'afiliats.  
c) Deu alumnes que seran designats per les organitzacions d'alumnes de major representativitat en funció del nombre d'afiliats.  
d) Tres representants del personal administratiu i de serveis dels Centres docents no universitaris, la designació del quals serà feta per les organitzacions sindicals de major representativitat en el sector.  
e) Tres titulars de Centres Privats sostinguts o no amb fons públics, i en correspondrà la designació a les organitzacions empresarials de l?ensenyament amb major representativitat.  
f) Dos representants de les organitzacions sindicals de treballadors designats per aquelles que tinguen major representativitat.  
g) Dos representants de las organitzacions patronals mes representatives designats per aquelles que tinguen major implantació a la Comunitat Valenciana.  
h) Cine representants de les Entitats Locals designats per la Federació Valenciana de Municipis i Províncies, dels quals correspondrà un a cadascuna de les Diputacions Provincials de la Comunitat Valenciana.  
i) Dos representants del personal de l'Administració Educativa Autonòmica, que seran designats per les organitzacions sindicals de major representativitat dins l?àmbit d'aquesta.  
j) Tres representants de les Universitats Valencianes nomenats per les seues respectives Juntes de Govern.  
k) Quatre personalitats de prestigi reconegut en el camp de l?educació, la renovació pedagògica, la investigació o l'Administració Educativa designades pel Conseller de Cultura, Educació i Ciència.  
l) Quatre representants de l'Administració Educativa Autonòmica designats per la Conselleria de Cultura, Educació i Ciència.  
m) Un representant dels moviments de renovació pedagògica, designats per la Federació de Moviments de Renovació Pedagògica i per les Associacions legalment constituïdes que tinguen aquesta finalitat.  
n) Un representant del Consell de la Joventut de la Comunitat Valenciana designat per aquest.  
Dos. A les reunions del Consell Escolar Valencià podran assistir, amb veu però sense vot, aquelles persones que per la seua competència tècnica puguen presentar informes que, segons el parer del Consell, siguen necessàries per a un desplegament millor de les tasques encomanades.  
Article tercer  
Les organitzacions, associacions o entitats designaran els representants i els seus substituts respectius, que seran nomenats per Ordre del Conseller de Cultura, Educació i Ciència.  
Article quart  
La durada del mandat dels membres del Consell Escolar Valencià serà de tres anys. En cas que siguen produïdes vacants justificades, aquestes seran cobertes, segons el mateix mecanisme de la primera designació, en un termini no superior a un mes i haurà de realitzar la proposta l'organització o l'entitat corresponent en el termini de quinze dies.  
Article cinqué  
Els membres del Consell Escolar Valencià perdran la seua condició per alguna de les causes següents:  
a) Acabament del mandat.  
b) Quan deixen de concórrer els requisits que en determinaren la designació.  
c) Quan es tracte dels membres designats pels apartats k) i l) de l'article 2, per cessament disposat pel Conseller de Cultura, Educació i Ciència.  
d) Renúncia.  
e) Ser condemnat per sentència ferma a la pena d'inhabilitació per a càrrec públic  
f) Incapacitat permanent absoluta o mort.  
g) Per acord de l?organització que va efectuar la designació  
Article sisé  
El Consell Escolar Valencià funciona en Ple, Permanent, Comissions i Ponències.  
Article seté  
El Ple del Consell Escolar Valencià n'és el màxim òrgan decisori.  
Li corresponen les funcions següents:  
a) Aprovar l'Informe anual sobre la situació del sistema educatiu a la Comunitat Valenciana.  
b) Aprovar la Memòria anual.  
c) Emetre dictàmens o informes sobre les matèries previstes en l'article cinqué de la Llei de la Generalitat Valenciana 11/1984, de 31 de desembre.  
d) Formular suggeriments i propostes a l'Administració Educativa sobre els assumptes assenyalats en l'article sisé de la Llei de la Generalitat Valenciana 11/1984, de 31 de desembre.  
e) Elaborar-ne les normes pròpies de funcionament.  
Article vuité  
El Consell Escolar Valencià es reunirà almenys dues vegades a l'any en sessió ordinària.  
El Ple ordinari serà convocat pel President/a del Consell Escolar València, almenys amb deu dies d'antelació.  
El Ple extraordinari podrà per convocat amb un temps mínim de tres dies pel President/a, a iniciativa pròpia o a petició d'un terç dels membres del Ple o a sol·licitud de la Conselleria de Cultura, Educació i Ciència.  
Article nové  
Perquè el Ple quede constituït vàlidament caldrà la presència, almenys, de la majoria absoluta dels seus membres en la primera convocatòria i d'un terç en segona convocatòria.  
Caldrà sempre la presència del President/a, del Vice-President/a, i del Secretari/a.  
Entre la primera i la segona convocatòria hi haurà un termini no inferior a mitja hora.  
Article deu  
La Comissió Permanent estarà composta per un nombre no superior a un terç de membres del Consell, i hi hauran d'estar presents els sectors a), b) i c) esmentats en l'article 2.1 d'aquest Decret.  
Article onze  
Seran funcions de la Comissió Permanent:  
a) Elaborar el projecte d'Informe sobre la situació del sistema educatiu a la Comunitat Valenciana.  
b) Elaborar el projecte de Memòria anual.  
c) Preparar, en general, tots els assumptes que haja d'entendre el Consell Escolar Valencià en Ple.  
d) Constituir les Comissions o les Ponències que hagen de redactar els informes que seran sotmesos a la seua deliberació i proposar-ne al Ple la designació dels components i dels presidents.  
e) Donar compte al Ple de la seua activitat.  
f) Les que li delegue el Ple.  
Article dotze  
La Comissió Permanent serà convocada pel President/a a iniciativa pròpia o a petició d'un terç dels seus membres, amb un temps mínim de cinc dies.  
Article tretze  
El President/a del Consell Escolar Valencià serà nomenat per Decret del Consell de la Generalitat Valenciana a proposta del Conseller de Cultura, Educació i Ciència, entre els membres del Consell esmentat, formulada després d'haver ho comunicat al Consell Escolar.  
Article catorze  
Corresponen a la Presidència del Consell Escolar Valencià les funcions següents:  
a) La representació del Consell Escolar Valencià.  
b) Convocar i fixar l?ordre del dia dels Plens i de les Permanents.  
c) Presidir i moderar els Plens i les Permanents, i podrà delegar en la Vice-presidència.  
d) Dirigir l'activitat i el funcionament del Consell.  
e) Autoritzar amb la seua signatura els informes, els dictàmens i les propostes del Consell.  
f) Gestionar el pressupost del Consell i informar d'aquesta gestió al Ple i a la Permanent.  
g) La interpretació del Reglament.  
h) Dictaminar, amb l?audiència prèvia de les organitzacions interessades, les qüestions que siguen plantejades relatives a la representativitat dels sectors del Consell Escolar Valencià.  
Article quinze  
El Conseller de Cultura, Educació i Ciència nomenarà, entre els membres del Consell, un Vice-president que suplirà el President en cas de vacant, absència o malaltia i exercirà les funcions que li siguen delegades pel President.  
Article setze  
La Secretaria Tècnica Administrativa és l?òrgan Administratiu del Consell Escolar Valencià, a qui en correspon la gestió dels assumptes administratius i l'assistència tècnica.  
El Secretari/a Tècnic/a Administratiu actuarà amb veu però sense vot com a Secretari/a del Ple i de la Permanent del Consell.  
Article disset  
El personal d'administració i serveis del Consell Escolar Valencià formarà part de la llista de llocs de treball de la Conselleria de Cultura,. Educació i Ciència.  
El seu accés i el seu nomenament es farà en la manera determinada per la legislació vigent en matèria de Funció Pública.  
DISPOSICIONS TRANSITORIES  
Primera  
La Conselleria de Cultura, Educació i Ciència, fins la data de constitució del Consell Escolar Valencià, resoldrà, amb l?audiència prèvia de les organitzacions interessades, qualsevol qüestió relativa a la designació de membres del Consell.  
Segona  
La sessió constitutiva del Consell Escolar Valencià serà convocada per la Conselleria de Cultura, Educació i Ciència.  
DISPOSICIO DEROGATORIA  
Queden derogades les normes d'igual o inferior categoria que s'oposen al que estableix aquest Decret.  
DISPOSICIONS FINAL  
Primera  
En el termini de sis mesos, el Consell Escolar València n'elaborarà el Reglament de funcionament que sotmetrà a l'aprovació de la Conselleria de Cultura, Educació i Ciència.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 16 de genei- de 1989.  
El President de la Generalitat  
JOAN LERMA I BLASCO  
El Conseller de Cultura, Educació i Ciència  
CEBRIA CISCAR I CASABAN


Còpia Permalink ELI